Yogyakarta
Yogyakarta (anke Jogjakarta o Jogja; Java-ana: Ngayogyakarta) esas la chefurbo dil Specala Regiono Yogyakarta en Indonezia, sur la insulo Java.

Yogyakarta egardesas kom importanta centro por klasika Java-ana arti e kulturo quala baleto, texuri batik, dramato, literaturo, muziko, poezio, arjento-forjo, vidala arti, e la marioneti wayang.

Famoza kom centro edukala, Yogyakarta esas la hemo di granda studento-populo e dozeni de skoli ed universitati, inkluze Universitato Gadjah Mada, la maxim granda universitato ed un ek la maxim prestijoza en la lando

Yogyakarta esas la chefurbo dil Sultanio Yogyakarta e servis kom la chefurbo di Indonezia de 1946 til 1948 dum la Indoneziana Nacionala Revoluciono, kun Gedung Agung kom la prezidantala sideyo.  Un ek la distrikti en sudesta Yogyakarta, Kotagede, esis la chefurbo dil sultanio Mataram inter 1587 e 1613.

La habitantaro di Yogyakarta esis 422.732 habitanti en 2017.

Yogyakarta egardesas kom "developita" urbo.  Projeto por duesma fazo dil alta-rapidesa treno nun developesas de Bandung a Yogyakarta e Surakarta.

Nomo 
Yogyakarta nomizesas pro la indiana urbo Ayodhya, la naskeyo dil heroo Rama dil epikajo Ramayana. Yogya signifikas "apta", e karta "prosperoza, florifanta" - tale, "urbo qua esas apta prosperar".
Urbi en Indonezia